**PlayStation VR** (lyhyesti **PSVR**) on Sony Interactive Entertainmentin kehittämät virtuaalitodellisuuslasit, jotka julkaistiin 13. lokakuuta 2016. Virtuaalilasit tunnettiin kehitysvaiheessa koodinimellä **Project Morpheus**.

Laite suunniteltiin yhteensopivaksi PlayStation 4 -pelikonsolin kanssa. PlayStation VR kykenee näyttämään kuvan sekä virtuaalilaseissa että televisiossa yhtäaikaisesti joko peilaamalla virtuaalilaseihin välitetyn näkymän televisioon tai näyttämällä täysin eri kuvan jota voidaan käyttää kaksinpeliin. PlayStation VR:ää voidaan käyttää joko DualShock 4 -ohjaimella tai PlayStation Move -liikeohjaimilla.

Lenovo on lisensoinut laitteen teollisen muotoilun käyttöönsä.

Helmikuussa 2022 Sony paljasti kuvia tulevasta PlayStation VR2 -versiosta. Uudempi versio käyttää "sisältä-ulos" seurantaa ja poistaa tarpeen ulkoisille kameroille (aiemmin PlayStation Camera ja PlayStation Move).

Historia
--------

Sonyn kiinnostus virtuaalilaseihin juontaa juurensa 1990-luvulle. Sonyn ensimmäinen virtuaalitodellisuuskypärä Glasstron julkaistiin vuonna 1997. Teknologiaa käytettiin muun muassa MechWarrior 2 -pelissä jossa oli mahdollista käyttää Glasstronia tai Virtual I/O:n iGlasses -virtuaalilaseja.

Vuoden 2014 alkupuolella Sonyn tutkimus- ja tuotekehitysinsinööri Anton Mikhailov kertoi työskennelleensä kehitysryhmänsä kanssa Project Morpheuksen parissa yli kolmen vuoden ajan. Mikhailovin mukaan vuonna 2009 julkaistu PlayStation Move -lisälaite suunniteltiin virtuaalilasien kanssa käytettäväksi liikeohjaimeksi vaikka Sonylla ei tuolloin ollut suunnitelmia kehittää kuluttajille myytäviä virtuaalilaseja.  Sony Worldwide Studiosin johtaja Shuhei Yoshida kertoi projektin alkaneen "ruohonjuuritason" toimintana insinöörien ja ohjelmoijien tasolla ja projektin saaneen huomiota Move-ohjainten julkaisun jälkeen vuonna 2010. Sony totesi myös että PlayStation VR -pelit eivät saa alittaa 60:n FPS:n kuvanopeutta.

Project Morpheus julkistettiin 18. maaliskuuta vuoden 2014 GDC-konferensissa. Shuhei Yoshida totesi Project Morpheuksen olevan "PlayStationin seuraava pelien tulevaisuutta muokkaava innovaatio."

15. syyskuuta 2015 Sony tiedotti että Project Morpheuksen virallinen nimi tulisi olemaan PlayStation VR. Myöhemmin samana vuonna Sony osti visuaaliseen liiketunnistukseen erikoistuneen SoftKinetic-teknologiayrityksen.

Sony julkaisi virtuaalilasit 13. lokakuuta 2016.

Laseista julkaistiin lokakuussa 2017 Japanin markkinoille päivitetty versio, jossa on sisäänrakennettu kuulokemikrofoni, visiiriin menevää kaapelointia on muutettu yksittäiseksi ja kapeammaksi kaapeliksi, sekä laitteen mukana tulevaa suoritinta on päivitetty HDR-tuelle.

Mark Cerny kertoi huhtikuussa 2019 PlayStation 5 -konsolin tukevan PlayStation VR -laseja.

Laitteisto
----------

Laitteessa on 5,7 tuuman OLED-näyttö jonka resoluutio on 1920 × 1080. Laitteen mukana on myös laatikon muotoinen suoritinyksikkö joka ohjaa peilatun kuvan televisioon, käsittelee 3D-ääniefektit ja sisältää 3,5 mm ääniliitännän kuulokkeita varten. Laitteessa on yhdeksän LED-valoa joiden avulla PlayStation Camera jäljittää kypärän liikettä.

Vuoden 2015 GDC-messuilla julkaistun prototyypin OLED-näyttö oli resoluutioltaan 1920x1080 (960x1080 kummallekin silmälle), käytti RGB-alipikselimatriisia ja kykeni näyttämään 120 kuvaa sekunnissa. 

Vuoden 2015 syyskuussa Sony julkisti että virtuaalilaseille pelejä kehittävät voisivat valita kolmesta eri virkistystaajuudesta: natiivi 90 hertsiä, natiivi 120 hertsiä ja tila jossa pelit toimivat 60 hertsin kuvataajuudella mutta ne muunnettaisiin 120 hertsin taajuuteen liikeinterpolaatiota käyttäen. Interpolaatio ei vaatisi suurta laskentatehoa ja se saavutettaisiin alle kahdeksantoista millisekunnin viiveellä. Tätä tekniikkaa käytettäisiin myös natiivissa 120:n hertsin tilassa varmistamaan tasainen kuvanopeus. Sonyn edustajan mukaan yhtiö odottaa interpoloidun 120:n hertsin tilan olevan suosittu valinta pelien kehittäjien keskuudessa.

Ominaisuudet
------------

### Sosiaalinen näyttötila

Mies testaa Sonyn Project Morpheusta Game Developers Conference -tapahtumassa vuonna 2014.

PlayStation VR kykenee renderöimään kaksi eri kuvaa samanaikaisesti: yksi virtuaalilaseille ja toinen kuva televisiolle. Sonyn mukaan tämän tarkoituksena on välttää pelien muuntuminen pelkästään yhden pelaajan kokemuksiksi.

> "Japan Studio teki meille Monster Escape -nimisen uuden demon. Se on viiden pelaajan peli; yksi vastaan neljä. Yksi pelaaja käyttää Morpheusta [PlayStation VR:ää]. Loput neljä pelaajaa käyttävät DualShock-ohjaimia, katsovat TV-ruutua ja pelaavat hirviötä vastaan aivan kuin tavallisessa pelissä tehtäisiin. [– –] Ja itse asiassa kolmannen osapuolen kehittäjät olivat tässä suhteessa meitä edellä tehdessään pelin nimeltä *Keep Talking and Nobody Explodes*. [– –] Yksi pelaaja käyttää Morpheusta ja tämä henkilö katso pommia, aikapommia. Pommin purkamiseksi toisella [televisiota katsovalla] henkilöllä on ohjekirja. Tämän henkilön pitää kertoa Morpheusta käyttävälle henkilölle miten homma hoidetaan. Mutta tämä henkilö ei näe Morpheusta käyttävä pelaaja näkee. Joten heidän pitää kommunikoita. [– –] Se on sosiaalinen kokemus.
> 
> 

### Elokuvatila

Kaikkia tavallisia PlayStation 4 -pelejä voi pelata "elokuvatilassa" joka simuloi viisimetristä näyttöä virtuaalimaailman sisällä. Käyttäjät voivat myös katsella 360 asteen kuvia ja videoita mediasoittimen avulla. Myös muut ominaisuudet kuten Share Play ja Live from PlayStation toimivat virtuaalilasien kanssa.

Pelit
-----

*Pääartikkeli: Luettelo PlayStation VR -peleistä*
Vuoden 2016 maaliskuussa Sony kertoi yli 230:n kehittäjän työskentelevän PSVR-sisällön parissa ja että vuoden loppuun mennessä sille olisi saatavilla 50 peliä.

*Resident Evil 7: Biohazard* tukee PlayStation VR -laitetta.

Markkinointi
------------

Ennen julkaisua Sony ennusti virtuaalilaseihin kohdistuvan kiinnostuksen nousevan tasaisesti ajan mittaan ihmisten suositellessa sitä muille.

PlayStation VR:ää esiteltiin ensimmäisenä Jimmy Fallonin keskusteluohjelmassa The Tonight Show Starring Jimmy Fallon ja myöhemmin vuoden 2014 E3-messuilla. Laite oli esillä myös Sonyn PlayStation Experience -pelitapahtumassa joulukuussa 2014. Sony julkisti uutta tietoa Project Morpheuksesta vuoden 2015 GDC-konferensissa ja julkaisi virtuaalilasien päivitetyt tekniset tiedot.

Sony mainitsi japanilaisen Nikkei-sanomalehden haastattelussa että yhtiö saattaisi mahdollistaa virtuaalilasiensa käytön PC-tietokoneilla. Tämä mahdollistaisi laitteen käytön muillakin alustoilla kuin PlayStation 4:llä.

Shuhei Yoshida on sanonut että Sony on hillinnyt markkinointia valmiiden laitteiden puutteen vuoksi ja että laitteen myynti on ylittänyt miljoonan kappaleen myynnin. Maaliskuussa 2019 Sony kertoi laitteen myyneen yli 4,2 miljoonaa kappaletta maailmanlaajuisesti.

Katso myös
----------

* HTC Vive
* Oculus Rift
* OSVR

Lähteet
-------

1. ↑  PlayStation VR Launches October 2016 Sony. Viitattu 15.3.2016.
2. ↑  Sony announces Project Morpheus, a virtual reality headset coming to PlayStation 4 Polygon. Viitattu 16.7.2014.
3. ↑  Pino, Nick: PlayStation VR hands on review - Tech Radar *techradar.com*.  16.3.2016. Viitattu 17.3.2016.
4. ↑  Rebekah Valentine: Sony licenses PSVR design for Lenovo VR headset  31.10.2018. Gamesindustry.biz. Viitattu 1.11.2018.
5. 1 2  Scott Hayden: PlayStation VR 2 Finally Revealed in First Images *roadtovr.com*.  22.2.2022. Viitattu 23.2.2022. (englanniksi)
6. ↑  Adam Rosenberg.
7. ↑  Tony Sperry.
8. ↑  Sony's Anton Mikhailov on Project Morpheus’ launch price and potential as a platform, *Edge* magazine, April 9, 2014.
9. ↑  Jamie Feltham.
10. ↑  Sony will reject PlayStation VR games that aren’t at least 60 frames per second *venturebeat.com*. Viitattu March 18, 2016.
11. ↑  Watch the full reveal for Sony's virtual reality headset, Project Morpheus *polygon.com*.  Mar 26, 2014.
12. ↑  Aaron Souppouris: Sony's Project Morpheus is now 'PlayStation VR' *Engadget*. AOL.
13. ↑  Eric Johnson: Sony Acquires SoftKinetic, Which Can Track Hands for Virtual Reality *Re/code*.
14. ↑  Sony: "It's a Bit Too Early to Sort out" PlayStation VR's Price and Release Date *playstationlifestyle.net*.
15. ↑  Andrew House, President and the Global CEO of Sony Interactive Entertainment (SIE) Announcing the price and release date for PlayStation VR PlayStation. Viitattu March 16, 2016.
16. ↑  Updated PlayStation VR model announced, launches October 14 in Japan Gematsu. Viitattu 2.10.2017.
17. ↑  Exclusive: What to Expect From Sony's Next-Gen PlayStation *wired.com*.  15.4.2019. Viitattu 5.2.2021. (englanniksi)
18. ↑  Stein, Scott: Sony PlayStation VR Release Date, Price and Specs - CNET  6.12.2015. CNET. Viitattu 17.3.2016.
19. ↑  Sarkar, Samit: PlayStation VR"s processing unit doesn't add any power to the PS4  16.3.2016. Polygon. Viitattu 17.3.2016.
20. ↑  O'Kane, Sean: Sony's PlayStation VR costs $399 and is coming on October  15.3.2016. The Verge. Viitattu 17.3.2016.
21. ↑  Alessio Palumbo.
22. 1 2  Lang, Ben: Sony Confirms New 90Hz Display Mode for PlayStation VR (formerly Morpheus) *Road to VR*.  17.9.2015. Roadtovr.com. Viitattu 18.5.2016.
23. ↑  How Sony's PS4 VR headset will bump 60 fps to 120 fps *PS4 Daily*.  7.3.2015. PS4daily.com. Viitattu 18.5.2016.
24. ↑  Joseph Volpe.
25. ↑  All PS4 Games Can be Played in PlayStation VR  March 16, 2016. gamespot.com.
26. ↑  Paul James.
27. ↑  Jamie Feltham.
28. ↑  Dan Pearson.
29. ↑  Joshua Topolsky Demonstrates Sony's Project Morpheus *nbc.com*.
30. ↑  VR with Project Morpheus *sphinxgamer.com*.
31. ↑  SONY PROVIDING ‘AN UPDATE’ ON PROJECT MORPHEUS AT GDC 2015 *vrfocus.com*. Viitattu February 4, 2015.
32. ↑  'Sony's new Project Morpheus prototype boasts 120Hz refresh rate, OLED display' *arstechnica.com*. Viitattu March 5, 2015.
33. ↑  'ソニー「プレステＶＲ」、399ドルで試すヒットの法則 display' *nikkei.com*. Viitattu March 27, 2016.
34. ↑  Fresh PSVR marketing pushed planned with more units heading to retail gamesindustry.biz. Viitattu 15.6.2017.
35. ↑  Jeff Grubb: Sony has sold 4.2 million PlayStation VR headsets  25.3.2019. Venturebeat. Viitattu 22.4.2019. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **PlayStation VR**.
* Viralliset kotisivut